(AUDIO) O nouă amânare pentru desemnarea proiectantului care va finaliza studiul de fezabilitate al Autostrăzii A13 Bacău-Brașov
Compania Națională de Administrare a Infrastructurii Rutiere (CNAIR) a anunțat o nouă amânare a termenului pentru desemnarea proiectantului care va finaliza studiul de fezabilitate al Autostrăzii A13 Bacău-Brașov, marcând a patra prelungire consecutivă.
Inițial, stabilit pentru 19 martie, termenul a fost reprogramat pentru data de 12 aprilie.
Gabriel Bunduc, secretar de stat cadrul Ministerului Transporturilor: Această prelungire a fost motivată de către comisia de licitație prin necesitatea obținerii unor puncte de vedere suplimentare de la Agenția Națională pentru Achiziții Publice. Ulterior primirii răspunsului și în funcție de acesta, comisia de licitație va finaliza această procedură de atribuire.
Autostrada A13 este un proiect de infrastructură vital pentru conectarea Moldovei cu Transilvania și se așteaptă cu interes finalizarea studiului de fezabilitate și începerea etapei de proiectare și execuție. (Radio Iași/ Gabriel Pop/FOTO radioiasi.ro/ imagine ilustrativă).